Эллада

Эллада (эл. Ελλάδα [eˈlaða], роч. Греция) – эллин отирлӧн канму лунвыв-асыввыв Европаын, Балкан кӧдж вылас. Элладаыслӧн история чулалӧ миян эра пондӧтчан сайсянь. Ӧння кадӧ канмуыс аркмис 1821 годӧ Осман империя увтісь мезмӧтчӧмӧн. Эллада межаасьӧ мӧдік канмуэзкӧт токӧ ойвылас. Татӧн сыкӧт ордчӧн куйлӧны Штиприя, кӧркӧся югослав республика Македония, Бӧлгария да Тюркия. Мӧд ладоррезсянь Эллада кытшӧвтӧм саридззезӧн. Асыввылас гыасьӧ Эгеида саридз, рытвылас – Ион саридз, лунвылас – Крит саридз да Мушӧр саридз. Канкарыс – Афин. Эллада му вылын чужӧма рытвывся цивилизация, татӧн аркмӧмась и медодзза демократияэз. Республика пырӧ Ӧтласа Европаӧ да НАТО-ӧ.